Atvinnumálaþing verður haldið í Valaskjálf , á morgun föstudaginn 6. mars og hefst kl. 14.00 . Þingið er haldið að frumkvæði atvinnumálanefndar Fljótsdalshéraðs í samvinnu við Þróunarfélag Austurlands . Staða atvinnumála í sveitarfélaginu verður þar í brennidepli ásamt því að reynt verður að draga fram þau tækifæri sem eru í sjónmáli í samfélaginu og hvering hægt er að nýta þau betur . Þarna fá aðilar atvinnulífsins tækifæri til skrafs og ráðagerða um stöðu mála og horfur til framtíðar . Um leið er tækifæri fyrir þessa aðila að nálgast hvora aðra og auka og forma frekara samstarfs atvinnulífs , sveitarfélagsins og stoðstofnana þess . Guðmundur Ólafsson formaður atvinnumálanefndar segir að hans væntingar til þingsins séu að skrefið verið stigið til enn frekara samstarfs á milli sveitarfélagsins og atvinnulífsins á svæðinu með það að markmiði að efla þá starfsemi og þann grunn sem er til staðar um leið og tækifæri til nýsköpunar verða könnuð og virkjuð . Guðmundur og nefndin öll væntir góðrar þátttöku allra hagsmunaaðila um leið og þau hvetja til almennrar þátttöku . Guðmundur kemur til með að hefja þingið með sinni framsögu , en hann fjallar um samspil sveitarfélags og atvinnulífs . Þá heldur Unnar Elísson , framkvæmdastjóri Myllunar tölu um stöðuna í dag og tækifærin í verktakabransanum . Framkvæmdarstjóri Hótel Héraðs , Auður Ingólfsdóttir , fjallar þá um ferðaþjónustuna , hvort hún er einsleit , viðkvæm og vannýtt . Síðasta framsaga fyrir umræður er flutt af Þresti Jónssyni , framkvæmdastjóra DomesticSoft , en hann fjallar um kísildal á bökkum Lagarfljóts . Þegar framsögum lýkur verða umræður í nokkrum vinnuhópum . Meðal annars verður til umræðu rekstraumhverfið og staða atvinnulífsins , hlutverk opinberra aðila , sveitarfélagsins og stoðkerfisins við sköpun starfa og eflingu atvinnulífs . Einnig verða tækifæri til framtíðar svo sem vaxtabroddar rædd . Þá verða umræður um stofnun vettfangs atvinnulífsins á Héraði . Að loknum umræðum verða kaffiveitingar og kynning á stoðþjónustu atvinnulífsins . Þær stoðþjónustur sem verða kynntar af sínu starfsfólki eru Búnaðarsamband Austurlands , Héraðs - og Austurlandsskógar , Markaðsstofu Austurlands , Menningarráð Austurlands , Skógrækt ríkisins , Vatnajökulsþjóðgarður , Vaxtarsamningur Austurlands , Vinnumálastofnun , Vísindagarðurinn , Þekkingarnet Austurlands og Þróunarfélag Austurlands . Þinginu lýkur með sögu af nýsköpun sem Jóhnn Jónasson , framkvæmdarstjóri 3X Technology á Ísafirði flytur . Fundarstjóri þingsins er Vigdís Sveinbjörnsdóttir , formaður Búnaðarsambands Austurlands . Þingið er opið öllum íbúum sveitarfélagsins sem láta sér hagsmuni og framþróun sveitarfélagsins varða .